ai4bharat/Pralekha huggingface dataset:
নির্বাচনকমিশন
২০২০ এপ্রিলে রাজ্য সভার মেয়াদ উত্তীর্ণ সদস্য পদ পূরণে নির্বাচন
নয়াদিল্লী, ২৫ ফেব্রুয়ারি, ২০২০
২০২০ এপ্রিলে ১৭টি রাজ্য থেকে ৫৫ জন রাজ্যসভার সদস্যের কার্যকালের মেয়াদ শেষ হচ্ছে। সেগুলি হল-
|
|
ক্রমিক সংখ্যা
|
|
রাজ্য
|
|
আসনসংখ্যা
|
|
মেয়াদ শেষের তারিখ
|
|
১.
|
|
মহারাষ্ট্র
|
|
৭
|
|
০২.০৪.২০২০
|
|
২.
|
|
ওডিশা
|
|
৪
|
|
৩.
|
|
তামিলনাড়ু
|
|
৬
|
|
৪.
|
|
পশ্চিমবঙ্গ
|
|
৫
|
|
৫.
|
|
অন্ধ্রপ্রদেশ
|
|
৪
|
|
০৯.০৪.২০২০
|
|
৬.
|
|
তেলেঙ্গানা
|
|
২
|
|
৭.
|
|
আসাম
|
|
৩
|
|
৮.
|
|
বিহার
|
|
৫
|
|
৯.
|
|
ছত্তিশগড়
|
|
২
|
|
১০.
|
|
গুজরাট
|
|
৪
|
|
১১.
|
|
হরিয়ানা
|
|
২
|
|
১২.
|
|
হিমাচল প্রদেশ
|
|
১
|
|
১৩.
|
|
ঝাড়খন্ড
|
|
২
|
|
১৪.
|
|
মধ্যপ্রদেশ
|
|
৩
|
|
|
|
১৫.
|
|
মনিপুর
|
|
১
|
|
১৬.
|
|
রাজস্হান
|
|
৩
|
|
১৭.
|
|
মেঘালয়
|
|
১
|
|
১২.০৪.২০২০
রাজ্যসভার একাধিক সদস্যপদ পূরণের জন্য নির্বাচন কমিশন যে কর্মসূচি গ্রহণ করেছে, তা নিম্নরূপ-
|
|
কর্মসূচি
|
|
সময়সূচী
|
|
বিজ্ঞপ্তি জারি
|
|
৬ মার্চ, ২০২০ 
|
|
মনোনয়ন জমার শেষ তারিখ
|
|
১৩ মার্চ, ২০২০ 
|
|
মনোনয়ন পরীক্ষা করে দেখা হবে
|
|
১৬ মার্চ, ২০২০ 
|
|
প্রার্থীপদ প্রত্যাহারের শেষ দিন
|
|
১৮ মার্চ, ২০২০ 
|
|
নির্বাচনের দিন
|
|
২৬ মার্চ, ২০২০ 
|
|
ভোটদানের সময়
|
|
সকাল ৯টা থেকে বিকাল ৪টে
|
|
ভোট গণনা
|
|
২৬ মার্চ, ২০২০ বিকেল ৫টা
|
|
নির্বাচন প্রক্রিয়া সম্পূর্ণ করার তারিখ
|
|
৩০ মার্চ, ২০২০ 
কমিশন জানিয়েছে ব্যালট পেপারে রিটার্নিং অফিসারের দেওয়া একমাত্র বেগুন রঙের স্কেচ পেন ব্যবহার করা যাবে। কোন পরিস্হিতিতেই অন্য কোন পেন ব্যবহার করা যাবেনা বলে জানিয়েছে কমিশন।
সুষ্ঠু ও অবাধ নির্বাচন সম্পন্ন করতে নির্বাচন কমিশন যথাযথ নজরদারির ব্যবস্হা করেছে।
CG/SS/NS
(Visitor Counter : 85
প্রধানমন্ত্রীরদপ্তর
চন্দ্র শেখর আজাদের জন্মজয়ন্তীতে প্রধানমন্ত্রীর শ্রদ্ধার্ঘ্য
নতুনদিল্লি, ২৩শে জুলাই, ২০২১
প্রধানমন্ত্রী শ্রী নরেন্দ্র মোদী চন্দ্রশেখর আজাদকে তাঁর জন্মদিনে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “ ভারত মাতার বীর সন্তান চন্দ্রশেখর আজাদকে তাঁর জন্মদিনে শ্রদ্ধা জানাই। তাঁর যৌবনে তিনি স্বেচ্ছায় সাম্রাজ্যবাদের হাত থেকে ভারতকে মুক্ত করার জন্য নিয়োজিত হয়েছিলেন। তিনি ছিলেন এক ভবিষ্যতদ্রষ্টা যিনি শক্তিশালী ও ন্যায় বিচারের আদর্শ অনুসরণ করা ভারতের স্বপ্ন দেখতেন।“
CG/CB
(Visitor Counter : 179
কেন্দ্রীয়মন্ত্রিসভা
ভারত এবং ফ্রান্সের মধ্যে পুনর্নবীকরণযোগ্য শক্তির ক্ষেত্রে একটি সমঝোতা কেন্দ্রীয় মন্ত্রিসভার অনুমোদন পেয়েছে
নয়াদিল্লি, ২৩ মে, ২০১৮
কেন্দ্রীয় মন্ত্রিসভা ভারত ও ফ্রান্সের মধ্যে স্বাক্ষরিত পুনর্নবীকরণযোগ্য শক্তি ক্ষেত্রে একটি সমঝোতাপত্র অনুমোদন করেছে।
১০ই মার্চ এই সমঝোতাপত্র স্বাক্ষরিত হয়। নতুন দিল্লিতে আজ প্রধানমন্ত্রীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে এই প্রস্তাব মঞ্জুর করা হয়। এই চুক্তি অনুযায়ী ভারতের ন্যাশনাল ইন্সটিটিউট অফ সোলার এনার্জি এবং ফ্রান্সের কমিশারিয়েট আল এনার্জি অ্যাটোমিকে এট আউক্স এনার্জিস অল্টারনেটিভিস সংস্হার মধ্যে পরস্পরের সুবিধার চিন্হিত ক্ষেত্রগুলিতে গবেষনা/হাতেকলমে প্রদর্শন/পাইলট প্রকল্প বিষয়ে কাজ করার লক্ষ্যে উভয় দেশ উদ্যোগ নেবে। পারস্পরিক চুক্তির ভিত্তিতে উভয় দেশই আইএসএ সদস্য রাষ্ট্রগুলিতে পাইলট প্রকল্প রূপায়ন এবং চালু করার জন্য কাজ করবে। যৌথ গবেষনা প্রকল্প, যৌথ গবেষনা এবং উন্নয়ন, যৌথ কর্মশালা, গবেষনা এবং প্রযুক্তি বিনিময় এবং এই ক্ষেত্রে বিশেষজ্ঞ বিনিময় সহ নানান উপায়ের মাধ্যমে সহযোগিতার কাজ চলবে। সমঝোতাটিতে দু দেশের মধ্যে কৃৎকৌশল এবং তথ্য নেটওয়ার্কিং বিষয়ে বিনিময়েরও সংস্হান রয়েছে। এই সমঝোতার মাধ্যমে উভয় দেশের মধ্যে দ্বি-পাক্ষিক পর্যায়ে সহযোগিতা আরও জোরদার হবে বলে মনে করা হচ্ছে।
CG/PB/NS/…
(Visitor Counter : 42
স্বাস্থ্যওপরিবারকল্যাণমন্ত্রক
শ্রী মনসুখ মান্ডভিয়া কেন্দ্রীয় স্বাস্থ্য ও পরিবার কল্যাণ মন্ত্রীর দায়িত্বভার গ্রহণ করেছেন
নয়াদিল্লী, ৮ জুলাই, ২০২১
শ্রী মনসুখ মান্ডভিয়া আজ কেন্দ্রীয় স্বাস্থ্য ও পরিবার কল্যাণ মন্ত্রী হিসেবে দায়িত্বভার গ্রহণ করেছেন।
ডাঃ ভারতী প্রবীন পাওয়ার কেন্দ্রীয় স্বাস্থ্য ও পরিবার কল্যাণ প্রতিমন্ত্রী হিসেবে এদিন দায়িত্বভার গ্রহণ করেছেন।
কেন্দ্রীয় স্বাস্থ্য সচিব শ্রী রাজেশ ভূষণ, অতিরিক্ত সচিব এবং কেন্দ্রীয় স্বাস্থ্য ও পরিবার কল্যাণ মন্ত্রকের জাতীয় স্বাস্থ্য মিশনের মিশন ডিরেক্টর শ্রীমতি বন্দনা গুরানি, স্বাস্থ্য দপ্তরের অতিরিক্ত সচিব ডাঃ মনোহর অগ্নি, অতিরিক্ত সচিব শ্রী বিকাশ শীল সহ বিশিষ্ট ব্যক্তিবর্গ এদিন কেন্দ্রীয় মন্ত্রী ও প্রতিমন্ত্রীকে স্বাগত জানান।
CG/SS /NS
(Visitor Counter : 118
মানবসম্পদবিকাশমন্ত্রক
উচ্চশিক্ষা প্রতিষ্ঠানে লিঙ্গ সংবেদনশীলতা এবং অধিকার সম্পর্কে সচেতনতার জন্য প্রশিক্ষণ
নতুন দিল্লি, ৯ ফেব্রুয়ারি, ২০২২
বিশ্ববিদ্যালয় মঞ্জুরি কমিশন উচ্চশিক্ষা প্রতিষ্ঠানে মহিলা কর্মচারী ও শিক্ষার্থীদের যৌন হেনস্থা প্রতিরোধ, নিষেধাজ্ঞা এবং প্রতিকার বিধি ২০১৫-এর বিষয়ে বিজ্ঞপ্তি প্রকাশ করেছে । কর্মক্ষেত্রে মহিলাদের যৌন হেনস্থা আইন ২০১৩-এর বিধি সম্পর্কে ছাত্রছাত্রী এবং কর্মচারীদের সংবেদনশীল করে লিঙ্গ সচেতনতা বিষয়ে কাজকর্ম পরিচালনার জন্য ইউজিসি সমস্ত বিশ্ববিদ্যালয়/কলেজকে পরামর্শ জারি করেছে ।
ইউজিসি মানব সম্পদ উন্নয়ন কেন্দ্রে শিক্ষকদের জন্য লিঙ্গ সংবেদনশীলতার ওপর স্বল্পমেয়াদি পাঠ্যক্রম চালু করেছে । ২০২০-২১ শিক্ষাবর্ষে দেশের ৩৫টি মানব সম্পদ উন্নয়ন কেন্দ্রে এই ধরণের পাঠ্যক্রম চলেছে । এমনকি ইউজিসি সমস্ত নতুন নিয়োগপ্রাপ্ত শিক্ষকদের জন্য মানব সম্পদ উন্নয়ন কেন্দ্রে এই পাঠ্যক্রমের ব্যবস্থা করেছে । উল্লেখ্য, ২০২০-২১ শিক্ষাবর্ষে লিঙ্গ সচেতনতার বিষয়ে দেশের কলেজগুলিতে ৭১৬টি কর্মশালা আয়োজিত হয়েছে ।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় শিক্ষা প্রতিমন্ত্রী ডাঃ সুভাষ সরকার ।
CG/SS/RAB
(Visitor Counter : 121
শিল্পওবাণিজ্যমন্ত্রক
শ্রী পীযূষ গোয়েল রপ্তানীকারকদের আরও প্রতিযোগিতামুখী হতে এবং বিশ্বমানের পণ্য সরবরাহের জন্য আহ্বান জানিয়েছেন
নয়াদিল্লী, ২৮ মে, ২০২০
কেন্দ্রীয় বাণিজ্য, শিল্প ও রেলমন্ত্রী শ্রী পীযূষ গোয়েল আজ ভিডিও কনফারেন্সের মাধ্যমে বণিকসভা কনফেডারেশন অফ ইন্ডিয়ান ইন্ডাস্ট্রি  আয়োজিত রপ্তানী বিষয়ের ওপর ডিজিটাল সম্মেলনে অংশ নিয়েছিলেন। এক্সিম ব্যাঙ্ক অফ ইন্ডিয়ার সহযোগিতায় এই সম্মেলনের আয়োজন করা হয়েছিল। সম্মেলনের ভাষণে শ্রী গোয়েল জানান, শিল্পের বিকাশ এবং বেসরকারি ক্ষেত্রের উন্নয়নে সরকারের গুরুত্বপূর্ণ ভূমিকা রয়েছে। ভারতে রপ্তানী ক্ষেত্রের বৃ্দ্ধির জন্য তিনটি গুরুত্বপূর্ণ বিষয়ের কথা তুলে ধরেন তিনি। উৎপাদন ক্ষেত্রের পুনরুদ্ধার, রপ্তানী ক্ষেত্রে বৈচিত্র্যকরণ এবং আরও নতুন ও গ্রহণযোগ্য বাজারের অনুসন্ধান- এই তিনটি বিষয়ই গুরুত্বপূর্ণ। তিনি বলেন, রপ্তানী ক্ষেত্রে বৈচিত্র্যকরণ আনতে পারলে দেশের অর্থনীতিতে গতি আসবে। গাড়ি নির্মাণ ক্ষেত্র, আসবাবপত্র নির্মাণ সহ বিভিন্ন ক্ষেত্রে দেশীয় উৎপাদনের সুযোগ রয়েছে। এমনকি কৃষি পণ্য রপ্তানী ক্ষেত্রেও বহু সুযোগ রয়েছে বলেও তিনি জানান। মন্ত্রী আরও বলেন, তথ্য প্রযুক্ত সম্পর্কিত পরিষেবায় ভারতের দক্ষতা রয়েছে এবং সারা বিশ্ব এই দক্ষতার স্বীকৃতি দেয়।
আত্মনির্ভর ভারত প্রসঙ্গে কেন্দ্রীয় মন্ত্রী বলেন, এটি শুধু আত্মনির্ভরতাই বাড়াবে না, ভারতকে বিশ্বের মধ্যে আরও শক্তিশালী দেশ হিসেবে তুলে ধরতে সাহায্য করবে। তিনি বলেন, বিশ্ব বাজারে ভারতকে নির্ভরযোগ্য অংশীদার এবং বন্ধু হিসাবে দেখা উচিত। ভারতকে আত্মনির্ভর করার জন্য প্রধানমন্ত্রীর দৃষ্টিভঙ্গীর কথা বলতে গিয়ে, শ্রী গোয়েল রপ্তানীকারকদের আরও প্রতিযোগীমুখী হয়ে ওঠা এবং বিশ্ব মানের পণ্য সরবরাহের ওপর জোর দেন।
বণিকসভা সিআইআই-এর ১২৫ বছর পূর্ণ করার জন্য ধন্যবাদ জানান শ্রী গোয়েল। গ্লোবাল ভ্যালু চেন'কে সুসংহত করার মাধ্যমে রপ্তানী ক্ষেত্রে সম্প্রসারণের জন্য তিনি টাস্ক ফোর্সের সূচনা করেন। এই টাস্ক ফোর্স শিল্প ও দেশের সুবিধার্থে প্রয়োজন অনুযায়ী পদক্ষেপ গ্রহণ করবে এবং সংশ্লিষ্ট মন্ত্রকের সঙ্গে যোগাযোগ রেখে কাজ করবে বলেও তিনি জানান। কেন্দ্রীয় মন্ত্রী বলেন, দেশে দক্ষ কর্মী, বিশ্ব মানের প্রতিষ্ঠান, বিশ্ববিদ্যালয়, গবেষণাগার রয়েছে। ১৩০ কোটি ভারতবাসীর মঙ্গল কামনায় সকলকে একযোগে কাজ করার আহ্বান জানান তিনি।
বণিকসভা সিআইআই-এর মহা নির্দেশক শ্রী চন্দ্রজিৎ বন্দ্যোপধ্যায় বলেন রপ্তানী ক্ষেত্রে প্রয়োজনীয় সকল সংস্কার করা উচিত। সেগুলি সঠিক সময়ে কার্যকর করা প্রয়োজন বলেও তিনি জানান।
(CG/SS/NS
বিজ্ঞানওপ্রযুক্তিমন্ত্রক
নতুন কোটিং প্রযুক্তি তাপবিদ্যুৎ কেন্দ্রের বয়লারের আয়ু বাড়াতে সক্ষম
নতুন দিল্লি, ৭ অক্টোবর, ২০২১
ভারতীয় বিজ্ঞানীরা লেজার ভিত্তিক ক্লাড কোটিং প্রযুক্তি উদ্ভাবন করেছেন, যার সাহায্যে তাপবিদ্যুৎ কেন্দ্রের বয়লারগুলির সুরক্ষা বাড়ানো সম্ভব । এর ফলে বয়লারের আয়ু ২-৩ গুন বেড়ে যায় । তাপবিদ্যুৎ কেন্দ্রের বয়লার জন্য এই প্রযুক্তি যেমন উপযোগী, পাশাপাশি উচ্চতাপমাত্রায় ক্ষয়ের হাত থেকে এটি বাঁচাতে সাহায্য করে ।
কোন একটি পদার্থের ওপর আস্তরণ দেওয়ার ক্ষেত্রে লেজার ক্ল্যাডিং ব্যবহার করা হয় । এই প্রযুক্তি ব্যবহার করে খুব কম তাপমাত্রায় যথাযথভাবে রঙ করা যায় । এর ফলে বস্তুর উপরিভাগে ক্ষয়ের হাত থেকে বাঁচানোর সমস্যা দূর হয় । উচ্চতাপে ফিডার নজল, বয়লার, বার্নার সহ বিভিন্ন সামগ্রী তাড়াতাড়ি ক্ষয়ে যায় । এদের রক্ষণাবেক্ষণের জন্য মেশিনগুলিকে বন্ধ করতে হয়। এর ফলে তাপবিদ্যুৎ কেন্দ্রে উৎপাদন ব্যাহত হয় । আজকের দিনে বিদ্যুৎ বন্ধ হলে সমস্ত ব্যবস্থাপনা ক্ষতিগ্রস্ত হয়ে পরে ।
এই সমস্যার সমাধানে বিজ্ঞান ও প্রযুক্তি দফতরের অ্যাডভান্সড রিসার্চ সেন্টার ফর পাউডার মেটালার্জি অ্যান্ড নিউ মেটেরিয়ালস-এর একদল বিজ্ঞানী বয়লারের আয়ু বাড়াতে, তার ক্ষয় রোধ করতে লেদার ভিত্তিক ক্লাড কোটিং টেকনোলজির উদ্ভাবন করেছেন । এর ফলে বয়লারগুলির জীবনকাল ২ বছর বেড়ে গেছে । এই প্রযুক্তিতে টাংস্টেন, ক্রোমিয়াম অথবা ভ্যানাডিয়ামের কার্বাইড কনার সঙ্গে নিকেল ভিত্তিক ম্যাট্রিক্স যুক্ত করে ইস্পাতের যন্ত্রের উপরিভাগে সেটি প্রয়োগ করা হয় । এক্ষেত্রে কম তাপমাত্রা প্রয়োগে কাজটি করা যায় । ফলে তাপবিদ্যুৎ কেন্দ্রে উচ্চতাপ যুক্ত যন্ত্রাংশের কোন সমস্যা হয়না । ইতিমধ্যেই এনটিপিসি-র ফারাক্কা ও কোরবা তাপবিদ্যুৎ কেন্দ্রের ২০০ ও ৫০০ মেগাওয়াট উৎপাদন প্ল্যান্টে সফলভাবে এই প্রযুক্তি প্রয়োগ করা হয়েছে । এখন সংস্থাটি বিভিন্ন প্রতিষ্ঠানকে তাদের উদ্ভাবিত প্রযুক্তি হস্তান্তরে আগ্রহী । ভারতের মতো দেশে, যেখানে কয়লার সাহায্যে তাপবিদ্যুৎ উৎপাদন করা হয়, সেখানে এই ধরণের ব্যয় সাশ্রয়ী প্রযুক্তি অত্যন্ত লাভজনক ।
CG/CG/RAB
(Visitor Counter : 112
কেন্দ্রীয়মন্ত্রিসভা
আইন ও বিচার ক্ষেত্রে সহযোগিতা এবং একটি যৌথ পরামর্শদাতা কমিটি গঠনের বিষয়ে ভারত-ব্রিটেন সমঝোতাপত্র স্বাক্ষরে মন্ত্রিসভার অনুমোদন
নয়াদিল্লি, ০৪ জুলাই, ২০১৮
ভারত ও ব্রিটেনের মধ্যে আইন ও বিচার ক্ষেত্রে সহযোগিতা এবং একটি যৌথ পরামর্শদাতা কমিটি গঠনের বিষয়ে সমঝোতাপত্র স্বাক্ষরে অনুমোদন জানালো প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা। প্রধানমন্ত্রীর পৌরহিত্যে অনুষ্ঠিত মন্ত্রিসভার আজকের বৈঠকের এই সিদ্ধান্তের ফলে দু দেশের আইনজীবি ও সরকারি আমলাদের মধ্যে অভিজ্ঞতার আদান-প্রদান, তাঁদের প্রশিক্ষণ ও বিভিন্ন আদালতে দায়ের করা মামলাগুলির নিষ্পত্তির জন্য আইনী সহায়তা ক্ষেত্রে সহযোগিতা গড়ে তোলা সম্ভব হবে।
SSS/NS/…
(Visitor Counter : 63
বিজ্ঞানওপ্রযুক্তিমন্ত্রক
ডঃ হর্ষ বর্ধন এবং শ্রী প্রহ্লাদ সিং প্যাটেল রাজঘাটে গান্ধী দর্শনের ওপর ৩৬০ ডিগ্রি ভিডিও প্রদর্শনীর সঙ্গে বৃত্তাকার গম্বুজের উদ্বোধন করেছেন
নয়াদিল্লী, ৬ নভেম্বর, ২০২০
কেন্দ্রীয় বিজ্ঞান ও প্রযুক্তি মন্ত্রী ডঃ হর্ষ বর্ধন এবং কেন্দ্রীয় সংস্কৃতি দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল নতুন দিল্লীর রাজঘাটে গান্ধী দর্শনের ওপর ৩৬০ ডিগ্রি ভিডিও প্রদর্শনীর সঙ্গে বৃত্তাকার গম্বুজের উদ্বোধন করেছেন। মহাত্মা গান্ধীর জন্মের সার্ধ শতবর্ষ উদযাপন উপলক্ষ্যে এগুলির ব্যবস্থা করা হয়েছে।
ডঃ হর্ষ বর্ধন এই অনুষ্ঠানে জানান, আজ সমগ্র মানবজাতি গান্ধীজির দর্শনে অনুপ্রাণিত। গান্ধী দর্শন জীবনের প্রতিটি স্তরে প্রাসঙ্গিক। উন্নত সমাজ গঠনের জন্য তিনি তরুণ সম্প্রদায়কে গান্ধীজির শিক্ষা অনুসরণ করার আহ্বান জানিয়েছেন।
শ্রী প্রহ্লাদ সিং প্যাটেল বলেছেন, গান্ধীজির ভাবনায় সংস্কৃতি ও বিজ্ঞান মনস্কতার যথার্থ মেলবন্ধন ঘটে। গ্রামোন্নয়ন সহ বিভিন্ন ক্ষেত্রে গান্ধীজির শিক্ষা আজও সমান গুরুত্বপূর্ণ।
মোহন টু মহাত্মা, দ্য লাস্ট ফেজ, ফ্রিডম ফ্রম ফিয়ার এবং গান্ধী ফরএভার এই ৪টি চলচ্চিত্রকে সংযুক্তিকরণের মাধ্যমে হিন্দি ও ইংরাজি ভাষায় প্রদর্শনের ব্যবস্থা করা হয়েছে। ৩৬০ ডিগ্রি গম্বুজ প্রকল্পটি আইআইটি খড়গপুরের তত্ত্বাবধানে বাস্তবায়িত হয়েছে। এখানে ডিজিটাল পদ্ধতিতে মহাত্মা গান্ধীর জীবনের বিভিন্ন অংশ ও গান্ধী দর্শন তুলে ধরা হয়েছে। যে বিষয়গুলির ওপর প্রদর্শনীর ব্যবস্থা করা হয়েছে সেগুলি হল-
১) মহাত্মা গান্ধীর দর্শন, তাঁর জীবন এবং মহাত্মা হয়ে ওঠা
২) গান্ধীর নেতৃত্বে স্বাধীনতা আন্দোলন, তাঁর ভ্রমণ, সত্যাগ্রহ ও ভাবনার ওপর ভিত্তি করে প্রদর্শনী
৩) গান্ধীর সঙ্গীরা, যাঁরা গান্ধীজির আদর্শে অনুপ্রাণিত হয়ে তাঁকে অনুসরণ করেছেন
৪) সমসাময়িক যুগে গান্ধীজির প্রাসঙ্গিকতা, আধুনিক বিশ্বে তাঁর প্রভাব
৫) গান্ধীজির অন্তিম যাত্রা ও তাঁকে শ্রদ্ধার্ঘ্য
৬) বিদেশ মন্ত্রক গান্ধীজির ১৫০ তম জন্ম বার্ষিকী উপলক্ষ্যে ‘বৈষ্ণবজন’এর ভিডিও রেকর্ডিং
CG/CB/NS
(Visitor Counter : 161
শিল্পওবাণিজ্যমন্ত্রক
সরকার ব্যবসায়ী মহল, খুচরো বিক্রেতা এবং শিল্প সংগঠনগুলির কাছ থেকে ই-কমার্স সংস্থাগুলির পণ্য সামগ্রী বিপননে ব্যাপক ছাড় এবং বাজারে আধিপত্য বিস্তারে ক্ষমতা অপপ্রয়োগ সম্পর্কে একাধিক অভিযোগ পেয়েছে
নতুন দিল্লি, ৩০ জুলাই, ২০২১
ই-মার্কেট প্লেস ব্যবস্থায় যুক্ত সংস্থাগুলি পণ্য সামগ্রী বিপননের জন্য ব্যাপক ছাড় এবং বাজারে ক্ষমতার অপপ্রয়োগ করে আধিপত্য বিস্তারের চেষ্টা করেছে বলে ব্যবসায়ী মহল, খুচরো বিক্রেতা এবং শিল্প সংগঠনগুলির কাছ থেকে সরকার একাধিক অভিযোগ পেয়েছে। প্রাপ্ত অভিযোগ সংশ্লিষ্ট সরকারি এজেন্সিগুলির কাছে প্রয়োজনীয় ব্যবস্থা গ্রহণ ও খতিয়ে দেখার জন্য পাঠিয়ে দেওয়া হয়েছে।
উল্লেখ করা যেতে পারে, ২০২০-র ২৩ জুলাই গ্রাহক সুরক্ষা  আইন ২০২০ বিজ্ঞাপিত করা হয়। ই-বাণিজ্য ব্যবস্থায় অসাধু লেনদেন পন্থা প্রতিরোধে নিয়ন্ত্রণমূলক ব্যবস্থাকে আরও মজবুত করতে সরকার গ্রাহক সুরক্ষা আইন ২০২০ সংশোধন সম্পর্কে প্রস্তাব চেয়েছে। ইতিমধ্যেই গ্রাহক বিষয়ক দপ্তরের ওয়েবসাইটে আইনটির সংশোধন সম্পর্কে মতামত চেয়ে প্রস্তাব প্রকাশিত হয়েছে।
আইনে প্রস্তাবিত সংশোধন সম্পর্কে বিভিন্ন পক্ষের কাছ থেকে মতামত পাওয়া গেছে, যেখানে ই-বাণিজ্য ব্যবস্থার নতুন সংজ্ঞা নির্ধারণের প্রসঙ্গটির উল্লেখ রয়েছে।
রাজ্যসভায় আজ এক লিখিত জবাবে এই তথ্য দেন বাণিজ্য ও শিল্প প্রতিমন্ত্রী শ্রী সোম প্রকাশ।
CG/BD/AS
(Visitor Counter : 70
কেন্দ্রীয়মন্ত্রিসভা
ভারতীয় চিকিৎসা গবেষণা পরিষদ এবং সুইজারল্যান্ডের ফাউন্ডেশন ফর ইনোভেটিভ নিউ ডায়াগনোস্টিকস্ – এর মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ১৮ অগাস্ট, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারতীয় চিকিৎসা গবেষণা পরিষদ  এবং সুইজারল্যান্ডের ফাউন্ডেশন ফর ইনোভেটিভ নিউ ডায়াগনোস্টিকস্  – এর মধ্যে স্বাক্ষরিত সমঝোতাপত্রটি অনুমোদিত হয়েছে। এর ফলে, দুটি সংস্থা আন্তর্জাতিক ক্ষেত্রে বৈজ্ঞানিক ও প্রযুক্তিগত সহযোগিতার নিয়ম অনুযায়ী, পারস্পরিক স্বার্থ সংশ্লিষ্ট বিভিন্ন বিষয়ে একে-অপরকে সাহায্য করবে। গত ফেব্রুয়ারি মাসে সমঝোতাপত্রটি স্বাক্ষরিত হয়।
সুবিধা : এই সমঝোতাপত্র স্বাক্ষরিত হওয়ায় আইসিএমআর এবং এফআইএনডি আন্তর্জাতিক বৈজ্ঞানিক ও প্রযুক্তিগত সহযোগিতার নিয়ম অনুযায়ী, পারস্পরিক স্বার্থ সংশ্লিষ্ট বিভিন্ন বিষয়ে একে-অপরকে সাহায্য করবে।
আর্থিক প্রভাব : আইসিএমআর এবং এফআইএনডি বিভিন্ন প্রস্তাব বিবেচনা করে স্থানীয় অংশীদার ও গবেষকদের জন্য যথাক্রমে ১ লক্ষ মার্কিন ডলার ও ৪ লক্ষ মার্কিন ডলার ব্যয় করবে।
প্রেক্ষাপট : আইসিএমআর চিকিৎসা সংক্রান্ত বিভিন্ন গবেষণা করে থাকে। এফআইএনডি ২০১৩ সালের ভারতীয় কোম্পানি আইনের ৮ নম্বর ধারা অনুসারে একটি স্বাধীন অলাভজনক প্রতিষ্ঠান।
CG/CB/SB
(
রেলমন্ত্রক
রেলের পার্সেল পরিবহণের ব্যবস্থাপনায় আমূল সংস্কার
নয়াদিল্লী, ১৪ মার্চ, ২০২১
ভারতীয় রেলের পার্সেল পরিষেবায় আমূল সংস্কার আনা হয়েছে। ছোট ছোট জিনিস থেকে শুরু করে বড় বড় স্টেশনে নানান পার্সেল পরিবহন এর ফলে সহজ হবে। ছোট শহরের ছোট ব্যবসায়ীরা তাদের পণ্য সামগ্রী বড় শহর থেকে নিয়ে আসেন। এছাড়াও উৎপাদন কেন্দ্রগুলি থেকেও ব্যবসার জন্য দ্রুত নির্ভরযোগ্য ও ব্যয়সাশ্রয়ী হওয়ার কারণে বহু মানুষ রেল পরিষেবার সুযোগ নেন। সাধারণ মানুষ ঘরে ব্যবহার করার জিনিসপত্র, আসবাবপত্র, দু-চাকার গাড়ি ইত্যাদি রেল পরিষেবার সাহায্যে এক জায়গা থেকে অন্য জায়গায় নিয়ে যান। পার্সেল পরিবহনের ক্ষেত্রে তার ওজন ও আয়তনের ওপর ভিত্তি করে কত খরচ হবে সেটি নির্ধারণ করা হয়। এক্ষেত্রে কি ধরণের জিনিস নিয়ে যাওয়া হচ্ছে সেটি বিবেচনা করা হয়না।
পার্সেল পরিবহন ব্যবস্থাপনার আধুনিকীকরণঃ-
পার্সেল ব্যবস্থাপনার ৯৪টি জায়গায় কম্পিউটারের মাধ্যমে সমস্ত কাজ হয়। এই সুবিধা দ্বিতীয় স্তরে আরও ১৪৩টি এবং তৃতীয় স্তরে ৫২৩টি জায়গায় পাওয়ার ব্যবস্থা করা হচ্ছে।
গ্রাহকরা পার্সেল ব্যবস্থাপনার জন্য ভারতীয় রেলের www.parcel.indianrail.gov.in
ওয়েবসাইটের সাহায্য নিতে পারেন। ১২০ দিন আগে পার্সেল পাঠানোর জন্য প্রয়োজনীয় বুকিং করা সম্ভব। এক্ষেত্রে সংশ্লিষ্ট ওয়েবসাইট থেকে পার্সেল পরিবহণ সম্ভব কিনা সে বিষয়ে তথ্য পাওয়া যাবে। নিবন্ধীকৃত গ্রাহকরা পার্সেল পরিবহণের ক্ষেত্রে কত খরচ হবে সে সম্পর্কে তথ্য জানতে পারবেন। প্রতিটি পার্সেলের গায়ে বারকোড লাগানো থাকবে। জিপিআরএস-এর মাধ্যমে বারকোড থেকে পার্সেলটি কোথায় রয়েছে এবং কখন সেটি পৌঁছাবে এ সংক্রান্ত তথ্য জানা সম্ভব হবে। যিনি পার্সেল পাঠাচ্ছেন এবং যার কাছে পার্সেল পাঠানো হচ্ছে, এসএমএস-এর মাধ্যমে পার্সেলের বুকিং, সেটি কখন পরিবহণ করা শুরু হবে এবং কোন সময় গন্তব্যে পৌঁছাবে- এসব তথ্য গ্রাহকরা জানতে পারবেন। এ সংক্রান্ত তথ্যাদি ওয়েবসাইটের পাশাপাশি মোবাইল অ্যাপেও পাওয়া যাবে। ফ্রেইড সিস্টেম লেজার অ্যাকাউন্টিং ব্যবস্থাপনার সাহায্যে নিবন্ধীকৃত সংবাদপত্র এবং ম্যাগাজিন অনলাইনের মাধ্যমে পাঠানো সম্ভব। এছাড়াও জিএসটিএন যাচাই করার জন্য অনলাইনে বিশেষ ব্যবস্থা থাকবে। রেল বোর্ডের নির্দেশ অনুসারে পুরো প্রক্রিয়ার আধুনিকীকরণ ও প্রয়োজনীয় পরিবর্তনের বিষয়ে মেসার্স কিউসিআই-কে দেওয়া হয়েছে। এই সংস্থা গ্রাহকদের থেকে পরামর্শ নিয়ে প্রয়োজনীয় পরিবর্তনের সুপারিশ করবে।
প্রতিরক্ষামন্ত্রক
নতুন অনুমোদিত সৈনিক স্কুলে ভর্তির প্রক্রিয়া শুরু
নতুন দিল্লি, ২৩ মে, ২০২২
গত ২১ মে, ২০২২-এ সৈনিক স্কুলের পোর্টালে (https://sainikschool.ncog.gov.in/ecounselling
) ই-কাউন্সেলিং- এর ফলাফল ঘোষণার সঙ্গে সঙ্গে সৈনিক স্কুল সোসাইটি প্রতিষ্ঠার লক্ষ্যে সরকার আরও একধাপ এগিয়েছে। সারাদেশে যৌথ অংশীদারিত্বে মোট ১০০ টি নতুন সৈনিক স্কুল গড়ে তোলা হবে।
সৈনিক স্কুল সোসাইটি ই- কাউন্সেলিং পরিচালনার জন্য স্বয়ংক্রিয় ব্যবস্থার মাধ্যমে সদ্য অনুমোদিত সৈনিক স্কুলগুলিতে কমপক্ষে ৪০ শতাংশ আসন যোগ্য প্রার্থীদের মাধ্যমে পূরণ করবে।
প্রথম তালিকা থেকে ইতিমধ্যে দশটি নতুন স্কুলের জন্য ৪৮৫ জনের নাম অন্তর্ভুক্ত করা হয়েছে। অল ইন্ডিয়া সৈনিক স্কুল এন্ট্রান্স এক্সামিনেশনের মাধ্যমে ১২ হাজার উত্তীর্ণ পরীক্ষার্থী ই- কাউন্সেলিং এর সাহায্যে নাম নথিভুক্ত করিয়েছেন।
CG/ SB
(Visitor Counter : 99
প্রধানমন্ত্রীরদপ্তর
জি-৭ শিখর সম্মেলনের ফাঁকে ইন্দোনেশিয়ার রাষ্ট্রপতির সঙ্গে প্রধানমন্ত্রীর বৈঠক
নয়াদিল্লি, ২৭ জুন, ২০২২
প্রধানমন্ত্রী শ্রী নরেন্দ্র মোদী জার্মানীর স্ক্লস এলমাউতে জি-৭ শিখর সম্মেলনের ফাঁকে ২০২২এর ২৭ জুন ইন্দোনেশিয়ার রাষ্ট্রপতি জোকো উইডোডো-র সাক্ষাৎ করেন।
প্রধানমন্ত্রী চলতি জি-২০ সম্মেলনে ইন্দোনেশিয়ার সভাপতিত্বের জন্য রাষ্ট্রপতি উইডোডোকে অভিনন্দন জানান। আগামী জি-২০ সম্মেলনে ভারতের পৌরোহিত্য করার বিষয়টি নিয়েও আলোচনা হয়।
উভয় নেতা পারস্পরিক স্বার্থ সংশ্লিষ্ট আঞ্চলিক ও আন্তর্জাতিক নানান বিষয়ে মতবিনিময় করেন।
PG/PM/NS
(
অর্থমন্ত্রক
আগষ্ট মাসে জিএসটি বাবদ মোট রাজস্ব সংগ্রহের পরিমাণ ৮৬,৪৪৯কোটি টাকা
নতুনদিল্লি, ১লা সেপ্টেম্বর, ২০২০
আগস্ট মাসে দেশে মোট জিএসটি রাজস্ব আদায় হয়েছে ৮৯,৪৪৯ কোটি টাকা। এর মধ্যে কেন্দ্রের অংশ বা সিজিএসটির পরিমাণ ১৫,৯০৬ কোটি টাকা, রাজ্যগুলির অংশ বা এসজিএসটির পরিমাণ ২১,০৬৪ কোটি টাকা, ইন্টিগ্রেটেড জিএসটির পরিমাণ ৪২,২৬৪ কোটি টাকা। ইন্টিগ্রেটেড জিএসটি অর্থাৎ আইজিএসটির মধ্যে পণ্য আমদানীর জন্য ১৯,১৭৯ কোটি টাকা রয়েছে। সেস বাবদ ৭,২১৫ কোটি টাকা আয় হয়েছে, যার মধ্যে ৬৭৩ কোটি টাকা এসেছে পণ্য আমদানী করে।
সরকার আইজিএসটি থেকে সিজিএসটিতে ১৮, ২১৬ কোটি টাকা ও এসজিএসটিতে ১৪, ৬৫০ কোটি টাকা নিষ্পত্তি করেছে। নিয়মিত নিষ্পত্তির পর আগস্ট মাসে কেন্দ্রর ৩৪,১২২ কোটি টাকা সিজিএসটি থেকে ও রাজ্যগুলির ৩৫,৭১৪কোটি টাকা এসজিএসটি থেকে রাজস্ব বাবদ আয় হয়েছে।
গত বছর আগস্টের তুলনায় এ বছর ৮৮% জিএসটির রাজস্ব আয় হয়েছে। গত বছর এই সময়ের হিসেবে আমদানী পণ্যের থেকে ৭৭%, অভ্যন্তরীণ লেনদেন থেকে ৯২% রাজস্ব আয় হয়েছে। এই প্রসঙ্গে উল্লেখযোগ্য যে সব করদাতার এ বছর সেপ্টেম্বর পর্যন্ত আয় ৫ কোটি টাকার কম হয়েছে, তাঁরা কর সংক্রান্ত ছাড় পাবেন।
রাজ্য ওয়ারী রাজস্ব সংগ্রহের হিসেবে পশ্চিমবঙ্গে গতবছর আগস্টে এর পরিমাণ ছিল ৩,৫০৩কোটি টাকা। এই বছর তা ১৩ শতাংশ কমে হয়েছে ৩০৫৩কোটি টাকা। ত্রিপুরার গতবছর আগস্টে এর পরিমাণ ছিল ৫৮কোটি টাকা। এই বছর তা ২৬ শতাংশ কমে হয়েছে ৪৩কোটি টাকা। অসমে গতবছর আগস্টে এর পরিমাণ ছিল ৭৬৮ কোটি টাকা। এই বছর তা ৮ শতাংশ কমে হয়েছে ৭০৯কোটি টাকা। ঝাড়খন্ডে গতবছর আগস্টে এর পরিমাণ ছিল ১৭৭০কোটি টাকা। এই বছর তা ১৫ শতাংশ কমে হয়েছে ১৪৯৮কোটি টাকা। আন্দামান ও নিকোবর দ্বীপপুঞ্জে গতবছর আগস্টে এর পরিমাণ ছিল ৩০কোটি টাকা। এই বছর তা ৫৯ শতাংশ কমে হয়েছে ১৩কোটি টাকা। এই হিসেবে অবশ্য আমদানী করা পণ্যের উপর জিএসটি আদায়ের বিষয়টি ধরা হয় নি।
(CG/CB
কেন্দ্রীয়মন্ত্রিসভারসচিবালয়
জাতীয় সঙ্কট ব্যবস্থাপনা কমিটি  বঙ্গোপসাগরের উপর সম্ভাব্য ঘূর্ণিঝড়ের প্রস্তুতি খতিয়ে দেখতে বৈঠক করে
নয়াদিল্লি, ০৬ ডিসেম্বর, ২০২২
ক্যাবিনেট সচিব শ্রী রাজীব গৌবার পৌরহিত্যে জাতীয় সঙ্কট ব্যবস্থাপনা কমিটি  আজ বঙ্গোপসাগরে সম্ভাব্য ঘূর্ণিঝড়ের প্রস্তুতি খতিয়ে দেখতে কেন্দ্রীয় মন্ত্রক/সংস্থা এবং রাজ্য/কেন্দ্রশাসিত অঞ্চলের সঙ্গে বৈঠক করেন।
ভারতীয় আবহাওয়া দপ্তরের মহানির্দেশক কমিটিকে বঙ্গোপসাগরের বর্তমান আবহাওয়ার পরিস্থিতি সম্পর্কে বিস্তৃত জানান। তিনি বলেন, আজ সন্ধ্যার মধ্যে পশ্চিম, উত্তর-পশ্চিম দিকে নিম্নচাপটি সরে গিয়ে দক্ষিণ-পূর্ব বঙ্গোপসাগরের উপর গভীর নিম্নচাপে পরিণত হতে পারে। এরপর, ৭ ডিসেম্বর নাগাদ তা ঘূর্ণিঝড়ে পরিণত হবে। উত্তর তামিলনাডু, পুদুচেরী এবং সংলগ্ন দক্ষিণ অন্ধ্রপ্রদেশের উপকূল এলাকায় পৌঁছবে ৮ ডিসেম্বর সকাল নাগাদ। পশ্চিম – উত্তর-পশ্চিম দিকে তামিলনাডু, পুদুচেরী ও সংলগ্ন দক্ষিণ অন্ধ্রপ্রদেশ উপকূল এলাকার দিকে আগামী ৪৮ ঘন্টায় তা অবস্থান করবে।
অন্ধ্রপ্রদেশ ও তামিলনাডুর মুখ্যসচিব এবং পুদুচেরীর পদস্থ আধিকারিক এই কমিটিতে ঘূর্ণিঝড় থেকে জনগণকে রক্ষা করতে যে ব্যবস্থা গ্রহণ করা হয়েছে, সে সম্পর্কে অবহিত করেন। মৎস্যজীবীদের সমুদ্রে যেতে নিষেধ করা হয়েছে এবং এখন যাঁরা সমুদ্রে রয়েছেন, তাঁদের দ্রুত নিরাপদ স্থানে ফিরে আসতে বলা হয়েছে, রাখা হয়েছে জরুরি পরিষেবাও।
জাতীয় বিপর্যয় মোকাবিলা বাহিনীর ৫টি দল তামিলনাডুতে ও ৩টি দল পুদুচেরীতে পাঠানো হচ্ছে। অন্ধ্রপ্রদেশের জন্য রাজ্য সরকারের চাহিদা অনুযায়ী দল পাঠানো হবে। সেনা ও নৌ-বাহিনীর ত্রাণ ও উদ্ধারকারী দল, জাহাজ এবং বিমানও প্রস্তুত রাখা হয়েছে। উপকূল রক্ষী বাহিনীও তাদের জাহাজ সহ প্রস্তুত।
রাজ্য ও কেন্দ্রশাসিত অঞ্চলগুলি প্রস্তুতি পর্যালোচনা করে শ্রী রাজীব গৌবা সতর্কতামূলক ব্যবস্থার উপর জোর দেন। যত কম সম্ভব সম্পদের ক্ষয়ক্ষতি হয় ও জীবনহানির ঘটনা যাতে এড়ানো যায়, সে বিষয়ে জোর দেন তিনি। বিদ্যুৎ ও টেলিকম ব্যবস্থার ক্ষয়ক্ষতির ক্ষেত্রে তা যেন দ্রুত সচল করা যায়, সে বিষয়েও নজর দিতে বলেন তিনি।
ক্যাবিনেট সচিব কেন্দ্র ও রাজ্য সরকারকে আশ্বস্ত করে বলেন, সহায়তার জন্য সব কেন্দ্রীয় সংস্থাই প্রস্তুত রয়েছে।
অন্ধ্রপ্রদেশ ও তামিলনাডুর মুখ্যসচিব, পুদুচেরীর পদস্থ আধিকারিক, কেন্দ্রীয় স্বরাষ্ট্র সচিব, বিদ্যুৎ ও টেলিকম মন্ত্রকের অতিরিক্ত সচিব, এনডিএমএ’র সদস্য সচিব, সিআইএসসি’র প্রতিনিধি, এনডিআরএফ – এর মহানির্দেশক, আবহ দপ্তরের মহানির্দেশক, উপকূল রক্ষী বাহিনীর মহানির্দেশক এবং স্বরাষ্ট্র মন্ত্রকের পদস্থ আধিকারিকরা এই বৈঠকে যোগ দেন।
PG/PM/SB
(Visitor Counter : 66
প্রধানমন্ত্রীরদপ্তর
আহমেদাবাদে আয়জিত পুষ্প প্রদর্শনীর প্রশংসা প্রধানমন্ত্রীর
নয়াদিল্লি, ০৪ জানুয়ারি, ২০২৩
প্রধানমন্ত্রী শ্রী নরেন্দ্র মোদী আজ বলেছেন যে, আহমেদাবাদে আয়োজিত পুষ্প প্রদর্শনী ফুল ও প্রকৃতির ভালোবাসা রয়েছে, এমন অনেককেই আকৃষ্ট করেছে।
আহমেদাবাদ পুর নিগমের এক ট্যুইটের জবাবে প্রধানমন্ত্রী ট্যুইট করে বলেন, “আকর্ষণীয় দেখাচ্ছে। বেশ কিছু বছর ধরে আহমেদাবাদে চলতে থাকা এই পুষ্প প্রদর্শনী ফুল ও প্রকৃতিপ্রেমী অনেক মানুষের দৃষ্টি আকৃষ্ট করেছে”।
PG/PM/SB
(
সামাজিকন্যায়ওক্ষমতায়নমন্ত্রক
প্রবীণ নাগরিকদের জন্য বিভিন্ন প্রকল্প
নতুন দিল্লি, ০৩ আগস্ট, ২০২১
পিতা-মাতা ও প্রবীণ নাগরিকদের রক্ষণাবেক্ষণ এবং কল্যাণ আইন, ২০০৭ অনুযায়ী প্রবীণ নাগরিকদের মর্যাদা সহকারে জীবনযাপনের অধিকারকে স্বীকৃতি দেওয়া হয়েছে। এই আইনটি পিতামাতা এবং প্রবীণ নাগরিকদের আর্থিক নিরাপত্তা সুনিশ্চিত করে এবং যদি তাঁদের সঠিকভাবে যত্ন না করা হয় তবে তাঁদের ভরণপোষণ দেওয়ার ব্যবস্থা করতে পারে। প্রবীণ নাগরিকদের পরিত্যাগ করলে এই আইন অনুযায়ী ছেলে- মেয়ে অথবা আত্মীয়দের তিন মাস পর্যন্ত কারাবাস এবং ৫ হাজার টাকা পর্যন্ত জরিমানা হতে পারে।
সমস্ত রাজ্য এবং কেন্দ্রশাসিত অঞ্চলগুলি এই আইন অনুযায়ী রক্ষণাবেক্ষণ কর্মকর্তা নিয়োগ, ট্রাইবুনাল এবং অ্যাপিলিয়েট ট্রাইব্যুনালের মতো ব্যবস্থা গ্রহণ করেছে।
বয়স্ক ব্যক্তিদের সুস্বাস্থ্য নিশ্চিত করার জন্য প্রবীণ ব্যক্তিদের ওপর জাতীয় নীতি-১৯৯৯ প্রচলিত রয়েছে। তবে,
পরিবর্তিত জনসংখ্যাতাত্ত্বিক ব্যবস্থা, প্রবীণ নাগরিকদের আর্থসামাজিক চাহিদা, সামাজিক মূল্য এবং সেইসঙ্গে বিজ্ঞান ও প্রযুক্তির ক্ষেত্রে অগ্রগতির কথা মাথায় রেখে প্রবীণ নাগরিকদের জন্য একটি নতুন জাতীয় নীতি গ্রহণ করা হচ্ছে। যা প্রচলিত নীতির বদল ঘটাবে।
আজ লোকসভায় এক লিখিত প্রশ্নের জবাবে সামাজিক ন্যায় ও ক্ষমতায়ন মন্ত্রকের প্রতিমন্ত্রী শ্রীমতী প্রতিমা ভৌমিক এই তথ্য জানিয়েছেন।
CG/ SB
(Visitor Counter : 206
স্বরাষ্ট্র মন্ত্রক
স্পাইস হেল্থ ও ইন্ডিয়ান কাউন্সিল অফ্ মেডিকেল রিসার্চ -এর যৌথভাবে তৈরি কোভিড-১৯ এর আরটি-পিসিআর পদ্ধতিতে নমুনা পরীস্থার ভ্রাম্যমান গবেষণাগারের উদ্বোধন করেছেন কেন্দ্রীয় স্বরাষ্ট্র মন্ত্রী শ্রী অমিত শাহ
নতুন দিল্লি, ২৩ নভেম্বর, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ্ আজ কোভিড-১৯ এর আরটি-পিসিআর পদ্ধতিতে নমুনা পরীক্ষার জন্য একটি ভ্রাম্যমান পরীক্ষাগারের উদ্বোধন করেছেন। স্পাইস হেল্থ এবং আইসিএমআর যৌথভাবে এটি তৈরি করেছে। কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন সহ আইসিএমআর, স্পাইস জেট, স্পাইস হেল্থের উচ্চ পদস্থ আধিকারিকরা এই অনুষ্ঠানে উপস্থিত ছিলেন।
কোভিড-১৯ এর নমুনা পরীক্ষা করার জন্য এই ধরণের ভ্রাম্যমান পরীক্ষাগারগুলি আরও বেশি নমুনা পরীক্ষা করতে সাহায্য করবে। এই পরীক্ষাগারটি এনএবিএল-এর গুণমান সম্পন্ন। আইসিএমআর এই পরীক্ষাগারটির অনুমোদন দিয়েছে। কোভিড-১৯ এর নমুনা পরীক্ষা করার ক্ষেত্রে সব থেকে নির্ভরযোগ্য পদ্ধতি হলো আরটি-পিসিআর। মাত্র ৪৯৯ টাকা দিয়ে এই পরীক্ষাগুলি করা যাবে। তবে, আইসিএমআর নমুনা পরীক্ষার খরচ বহন করবে। কোভিড-১৯ এর পরীক্ষা সাধারণ মানুষের আয়ত্ত্বে আনতে এই উদ্যোগ নেওয়া হয়েছে।
সাধারণত নমুনা সংগ্রহের ২৪ থেকে ৪৮ ঘন্টার পর তার ফলাফল জানতে পারা যায়। তবে এখানে মাত্র ৬ থেকে ৮ ঘন্টার মধ্যে নমুনা পরীক্ষার ফল পাওয়া যাবে। স্পাইস জেট, আইসিএমআর-এর সঙ্গে একটি সমঝোতাপত্র স্বাক্ষর করেছে, যাতে দেশের বিভিন্ন প্রান্তে এই ধরণের পরীক্ষাগার তৈরি করা যায়। জাতীয় রাজধানী অঞ্চলে আগামী দিনে এধরণের আরও পরীক্ষাগারের ব্যবস্থা করা হবে। প্রথম পর্বে ১০টি এধরণের পরীক্ষাগার তৈরি করা হবে। বর্তমানে এই পরীক্ষাগার থেকে দৈনিক ১,০০০টি নমুনা পরীক্ষা করা যাচ্ছে। ভবিষ্যতে এর পরিমাণ বাড়িয়ে ৩,০০০ করার পরিকল্পনা করা হয়েছে।